Φερδινάνδος Α΄ της Νεαπόλεως

Ο Φερδινάνδος Α΄ (Fernando I de Nápoles, 2 Ιουνίου 1423 - 25 Ιανουαρίου 1494) ήταν βασιλιάς της Νεαπόλεως από το 1458 έως το 1494. Ανήκε στον Οίκο της Τραστάμαρα, κλάδου του Οίκου της Ιβρέας. Ήταν νόθος υιός του Αλφόνσου Ε' βασιλιά της Αραγωνίας, Σικελίας και Νεαπόλεως και της εκτός γάμου σχέσης του με τη Τζιραλντόνα Καρλίνο.

Βιογραφία
Για να τον εξασφαλίσει ο πατέρας του τον νύμφευσε με την Ισαβέλλα του Κιαρομόντε, κόρη του Βαρθολομαίου-Τριστάνου κόμη του Κοπερτίνο. Η Ισαβέλλα θα κληρονομούσε τον θείο της Τζιοβάννι-Αντώνιο ντελ Μπάλτσο-Ορσίνι πρίγκιπα του Τάραντα και άλλα σημαντικά φέουδα στη Β. Ιταλία. Σύμφωνα με τη θέληση του πατέρα του, του οποίου ο αδελφός Ιωάννης Β' τον διαδέχθηκε στην Αραγονία και Σικελία, ο νόθος Φερδινάνδος τον διαδέχθηκε στη Νάπολη, στα 35 έτη του. Αν και ο πάπας Κάλλιστος Γ', τυπικά ο επικυρίαρχος του βασιλείου, δεν τον αναγνώρισε, λίγες ημέρες μετά ο νέος πάπας Πίος Β' αναγνώρισε δημόσια τον τίτλο του.

Το 1459 οι βαρώνοι εξεγέρθηκαν εναντίον του, μάλιστα ο Τζιοβάννι-Αντώνιο ήταν από τους αρχηγούς. Πρόσφεραν το στέμμα στον υιό του διεκδικητή της Νεαπόλεως Ρενέ Α΄ της Νεαπόλεως, τον Ιωάννη, που ήρθε με Γενουατικό στόλο και κατέλαβε τη Νόκερα και άλλες πόλεις το 1460. Στη μάχη στις εκβολές του Σάρνο ποταμού, Β. του Βεζούβιου, ο Φερδινάνδος Α' νικήθηκε και θα αιχμαλωτιζόταν αν δεν δραπέτευε με 20 μόνο άνδρες. Η βοήθεια του πάπα και του δούκα του Μιλάνου έφθασε μετά την ήττα και νικήθηκε και αυτή.

Οικογένεια
Νυμφεύτηκε πρώτα το 1444 την Ισαβέλλα του Κλερμόν (ιταλ.: του Κιαρομόντε), κόρη του Τριστάν του Κλερμόν και της κόμισσας του Κοπερτίνο. Είχαν τέκνα:
 Αλφόνσος Β΄ 1448-1495, βασιλιάς της Νάπολης. Γιος του ήταν ο:
 Φερδινάνδος Β΄ 1448-1495, βασιλιάς της Νάπολης. 
 Ελεονώρα 1450-1493, παντρεύτηκε τον Έρκολε Α΄ των Έστε δούκα της Φερράρα.
 Φρειδερίκος 1452-1504, διαδέχθηκε τον ανιψιό του Φερδινάνδο Β΄ ως βασιλιάς της Νάπολης.
 Ιωάννης 1456-1485, αρχιεπίσκοπος τού Τάραντα, καρδινάλιος, αρχιεπίσκοπος τού Έστεργκομ.
 Βεατρίκη 1457-1508, παντρεύτηκε πρώτα τον Ματθία Ουνυάδη Κορβίνο της Ουγγαρίας και έπειτα τον Βλαδίσλαο Β΄ Γιαγκιέλλον βασιλιά της Ουγγαρίας & Βοημίας.
 Φραγκίσκος 1461-1486, δούκας τού Σαντ' Άντζελο.

Όταν η Ισαβέλλα απεβίωσε το 1465, ο Φερδινάνδος Α΄ νυμφεύτηκε τη δεύτερη σύζυγό του το 1476, την Ιωάννα των Τραστάμαρα, κόρη του Ιωάννη Β΄ βασιλιά της Αραγωνίας. Είχε τέκνα:
 Ιωάννα 1478-1518, παντρεύτηκε τον εξάδελφό της Φερδινάνδο Β΄ βασιλιά της Νάπολης.

Από την παλλακίδα του Ντιάνα Γκουαρντάτο, ευγενή της Νεαπόλεως, είχε τέκνα:
 Φερδινάνδος 1494-1542, 1ος δούκας τού Μοντάλτο.
 Μαρία, παντρεύτηκε τον Αντώνιο Τοντεσκίνι Πικολόμινι δούκα του Αμάλφι, ανιψιό του πάπα Πίου Β΄ και αδελφό του πάπα Πίου Γ΄.
 Ιωάννα, παντρεύτηκε τον Λεονάρντο ντελλα Ρόβερε δούκα του Άρσε & Σόρα, ανιψιό του πάπα Σίξτου Δ΄ και αδελφό του πάπα Ιουλίου Β΄.

Από την παλλακίδα του Ευλαλία Ραβινιάνο:
 Μαρία, παντρεύτηκε τον Τζιαν Τζορντάνο Ορσίνι.

Από την παλλακίδα του Τζοβάνα Καρακιόλο είχε τέκνα:
 Φερδινάνδος, κόμης της Αρσένα.
 Αρρίγο, μαρκήσιος τού Γκεράσε.
 Καίσαρας, μαρκήσιος της Σάντα Άγκατα.
 Ελεονώρα.
 Αλφόνσος 1460 - 1510, που νυμφεύτηκε την Κάρλα των Πουατιέ-Λουζινιάν, νόθη κόρη του Ιακώβου Β΄ βασιλιά της Κύπρου.
 Λουκρητία, κόρη της Τζοβάννα Καρακιόλο ή της Ευλλίας Ραβινιάνο, ήταν σύντροφος τού Ονοράτο Γ΄ πρίγκιπα της Αλταμούρα.

Πρόγονοι

Πηγές

Chisholm, Hugh, ed. (1911). "article name needed". Encyclopædia Britannica (11th ed.). Cambridge University Press.
Marek, Miroslav, "His descent from Ferdinand IV of Castile", Genealogy.EU

Βασιλείς της Νεαπόλεως
Δούκες της Καλαβρίας
Οίκος της Τραστάμαρα